Hevder La Liga-spiller tatt for kokainbruk
Ifølge avisen AS testet Benitez positivt etter Granadas 1-0-seier mot Betis i februar. Han kom da inn som innbytter, men ble utvist etter en stygg takling etter bare 16 minutter. Dersom B-prøven er positiv venter utestengelse i inntil to år for brudd på dopingreglene og en saftig bot for Benitez. Det er ikke første gang at 26-åringen er innblandet i en skandale. For snart to år siden ble han utestengt i tre måneder etter å ha kastet en flaske i ansiktet på dommeren i en kamp mot Real Madrid. Granada ligger på 11.-plass i La Liga. Benitez har ikke startet en kamp for klubben siden september i fjor.
Dani Benitez (26), som spiller for den spanske toppserieklubben Granada, er angivelig tatt for kokainbruk. Han risikerer å bli utestengt i opptil to år.